Nye tal fra RAR Nordjylland viser, at ledigheden i Nordjylland fra juli 2015 til 2016 faldt med 994 fuldtidspersoner. Det betyder, at ledigheden i Nordjylland nu ligger på 4,2 procent, hvilket er 0,4 procentpoint højere end ledigheden på landsplan. Ledigheden er faldende i alle nordjyske kommunerne, men det klart største procentvise fald finder man i Thisted og på Mors, hvor ledigheden er faldet med henholdsvis 20,4 procent og 18,7 procent det seneste år. Fordelt på køn og alder er ledigheden faldet i alle aldersgruppen - med undtagelse af gruppen over 60 år. For både mænd og kvinder er der størst ledighed blandt de 25-29 årige. Bruttoledigheden i Nordjylland var i 2012 oppe på 14.583 fuldtidspersoner, men siden da er tallet bare faldet og faldet. I juli 2016 ligger tallet på 11.176 fuldtidspersoner.

Referat:
Ledigheden i Nordjylland er faldet med næsten 1000 fuldtidspersoner siden samme tidspunkt sidst år.